පර්වාරිෂ් – කුච් ඛාට්ටී කුච් මීති

පර්වාරිෂ් – කුච් ඛාට්ටී කුච් මීති / නායි උමාර් නායි චුනෞටි - පර්වාරිෂ් අග්ලා පාඩව් (සිංහල: ඇතිදැඩි කිරීම - මඳක් කටුකයි මඳක් මිහිරියි / නව යුගයේ නව කඩුලු - ඊළඟ මට්ටමට ඇතිදැඩි කිරීම) හෙවත් සරලව පර්වාරිෂ් යනුවෙන් හැඳින්වෙන්නේ ඉන්දියානු සෝප් ඔපෙරාවකි. මෙය විකාශය වූයේ සෝනි එන්ටර්ටේන්මන්ට් ටෙලිවිෂන් ඉන්ඩියා සහ සෝනි එන්ටර්ටේන්මන්ට් ටෙලිවිෂන් ඒෂියා යන නාළිකා ඔස්සේ ය. මෙම රූපවාහිනී කතාමාලාව විකාශය ආරම්භ වූයේ 2011 නොවැම්බර් 21 දින වන අතර, විකාශය අවසන් වූයේ 2013 අගෝස්තු 14 දින ය. මෙම කතාමාලාවෙන් නිරූපණය වන්නේ දරුවන් හදා වඩා ගැනීමට වෙහෙසෙන පවුල් පිළිබඳව ය. මෙහි කථා පුවත මගින් පවුල්වල ජීවිත, සදාචාර ධර්ම සහ චාරිත්‍ර කෙරෙහි අවධානය යොමුකොට ඇත. මෙහි ප්‍රධාන චරිත නිරූපණය කරනු ලබන්නේ ස්වේතා තිවාරි, රූපාලි ගංගුලි, විවේක් මුෂ්රාන් සහ විශාල් සිං යන නළු නිළි පිරිස විසිනි.

මෙම කතාමාලාව දෙමළ බසින් හඬ කවා නිලවේ මලරේ යන තේමාව ඔස්සේ ඉන්දියාවේ රාජ් ටීවී නාළිකාවෙන් විකාශය කෙරිණි. දෙමළ බසින් හඬකවන ලද නිලවේ මලරේ කතාමාලාව සිංහල උපසිරැසි සහිතව ශ්‍රී ලංකාව තුළ නේත්‍රා ටීවී නාළිකාව ඔස්සේ ද විකාශය විය.

2015 මැයි මස නිවේදනය කෙරුණේ මෙම කතාමාලාව දෙවන අදියරක් ද සමගින් යළි නිර්මාණය වන බවයි. 2015 සැප්තැම්බර් මස නිවේදනය කෙරුණේ මෙම දෙවන අදියර සඳහා සංගීතා ඝෝෂ්, සංදීප් බාස්වානා, විනයි ජයින් සහ ගෞතමී කපූර් වැනි නළු නිළියන් රංගන දායකත්වය ලබා දෙන බවයි. 2015 නොවැම්බර් 23 දින සිට මෙහි දෙවන අදියර විකාශය වීම ඇරඹිණි.

කථා සාරංශය

පර්වාරිෂ් කතාමාලාව ප්‍රධාන වශයෙන්ම ගෙතී ඇත්තේ ඥාතී පවුල් දෙකක් වන අලුවාලියාවරුන් සහ අහූජාවරුන් වටා ය. මෙමගින් ඔවුන් සිය දරුවන් හදා වඩා ගැනීමේ දී මුහුණ පාන ගැටලු සහ එම අත්දැකීම්වලින් ඉගෙන ගන්නා පාඩම් නිරූපණය කෙරේ.

ස්වීටි අලුවාලියා (ශ්වේතා තිවාරි) ඇගේ දරුවන් දෙදෙනා වන රොකී සහ ජිනී හට තදින් සලකන්නී ය. මේ නිසා ඔවුන් දෙදෙනා ව්‍යාකූලත්වයට පත්වන අතර, ඇයට විරුද්ධව රහසේ නොයෙකුත් දඟ වැඩිවල නිරත වනු ලබයි. ඇය නිතරම ඔවුන් හට බැණ වදිමින් දරුවන්ගේ අධ්‍යයන කටයුතු පිළිබඳ චෝදනා නැගුව ද, සැබැවින්ම ඇය දරුවන් සිය පණ මෙන් සලකන්නී ය. සිය සැමියා වන ලක්වීර් සිං (විවේක් මුෂ්රාන්) ගේ සහාය ඇතිව ඇය සිය දරුවන් හට ලබාදිය හැකි හොඳම දෑ ලබා දෙන්නට උත්සාහ ගන්නී ය.

අනෙක් අතින්, ස්වීටීගේ නැගණිය වන පින්කි අහූජා (රූපාලි ගංගුලි/බර්ඛා බිෂ්ත් සේන්ගුප්තා) හට අවශ්‍ය වන්නේ සිය දරුවන් තිදෙනා වන රාවි, රාශි සහ සනී සමග මිතුරියක සේ කටයුතු කරමින් රැක බලා ගැනීමටයි. කෙසේනමුත්, ඇගේ අධික ක්‍රියාකාරීභාවය හේතුවෙන් ඇගේ දරුවන් නිතරම විඩාවට පත්වන අතර, නිතරම ගැටලු ඇති කරනු ලබයි. ඇයට හැමවිටම ඇගේ දයාබර සැමියා මෙන්ම සහායක මිතුරා ද වන ජීත්ගේ (විශාල් සිං) උපකාරය ද හිමි වේ.

චරිත නිරූපණය 

 අලුවාලියා පවුල
 ශ්වේතා තිවාරි, ස්වීටි කොවුර් ලක්වින්දර් සිං ලෙස
 විවේක් මුෂ්රාන්, ලක්වින්දර් සිං අලුවාලියා ලෙස 
 තපස්වී මෙහ්තා, රොකී සිං ලක්වින්දර් සිං අලුවාලියා ලෙස
 ආෂිකා භාටියා, ජිනී කොවුර් ලක්වින්දර් අලුවාලියා ලෙස

 අහූජා පවුල
 රූපාලි ගංගුලි/බර්ඛා බිෂ්ත් සේන්ගුප්තා, පින්කි ජීත් අහූජා ලෙස
 විශාල් සිං, ජීත් අහූජා ලෙස
 ආන්චල් මුන්ජාල්, රාවි ජීත් අහූජා ලෙස
 ස්පර්ශ් ඛාන්චාන්දනි, රාශි ජීත් අහූජා ලෙස
 රක්ෂිත් වාහි, සනී ජීත් අහූජා ලෙස

වෙනත්
 රාජේශ් පූරි, රාජේශ් සිං ඛන්නා ලෙස
 විවේක් මදන්, ලව්ලි සිං රාජේශ් සිං ඛන්නා ලෙස
 නම්රාතා රැම්සේ, ඩොලී කොවුර් ලව්ලි සිං ඛන්නා ලෙස
 ගෞරව් නන්දා, අමිත් කපූර් ලෙස
 අභිෂේක් බජාජ්, නිතින් මෙහ්තා ලෙස
 රාජු ඛේර්, ජ්‍යෙෂ්ඨ අලුවාලියා මහතා ලෙස
 රාන්වීර් චාහල්, විකී ලෙස
 සමාරා, ඓශ්වර්යා ලෙස
 අයාස් අහමඩ්, ආරව් ලෙස
 පාරම් සිං, යුදි භාගත් ලෙස
 කාම්‍යා පන්ජාබි, මන්දිරා භාරත් ෂර්මා ලෙස
 ආශිෂ් කොවුල්, භාරත් ෂර්මා ලෙස
 ප්‍රශාන්ත් රන්යාල්, සිද්ධාර්ත් මාථූර් ලෙස
 වෛෂ්ණවී ධාන්රාජ්, මීරා සිද්ධාර්ත් මාථූර් ලෙස
 කිෂ්වාර් මර්චන්ට්, පර්මින්දර් (පාම්) ලෙස; අහුජාගේ අසල්වැසියායි.
 අමන් වර්මා, නීතීඥ රාඝව් ජයිත්ලී (RJ) ලෙස
 රවී දුබේ
 මහීප් මාර්වා
 අනූප් ගෞතම්, පාපන්දු පුහුණුකරු ලෙස

සම්මාන සහ නිර්දේශ 
ඉන්දියානු ටෙල්ලි සම්මාන 
හොඳම ළමා කලා ශිල්පිණිය - ආන්චල් මුන්ජාල් 
 හොඳම චරිත නිරූපණ වෘන්දය

ආශ්‍රේයයන්

බාහිර සබැඳි
 පර්වාරිෂ් සඳහා SET ඒෂියාහි වෙබ්අඩවිය

සෝනි එන්ටර්ටේන්මන්ට් රූපවාහිනී වැඩසටහන්
ඉන්දියානු නාට්‍ය රූපවාහිනී කතාමාලා
ඉන්දියානු රූපවාහිනී සෝප් ඔපෙරා
2011 ඉන්දියානු රූපවාහිනී කතාමාලා ඇරඹීම්
2013 ඉන්දියානු රූපවාහිනී කතාමාලා අවසන් වීම්
රූපවාහිනී කතාමාලා